CELEX: 32008R0365
Language: hu
Date: 2008-04-23 00:00:00
Title: A Bizottság 365/2008/EK rendelete ( 2008. április 23. ) az 577/98/EK tanácsi rendeletnek megfelelően a munkaerő mintavételes felmérésére vonatkozó 2010., 2011. és 2012. évi ad hoc modulprogram elfogadásáról EGT-vonatkozású szöveg

24.4.2008   
            
            
               HU
            
            
               Az Európai Unió Hivatalos Lapja
            
            
               L 112/22
            
         
      A BIZOTTSÁG 365/2008/EK RENDELETE
   
   (2008. április 23.)
   az 577/98/EK tanácsi rendeletnek megfelelően a munkaerő mintavételes felmérésére vonatkozó 2010., 2011. és 2012. évi ad hoc modulprogram elfogadásáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a közösségi munkaerő mintavételes felmérésének megszervezéséről szóló, 1998. március 9-i 577/98/EK tanácsi rendeletre (1) és különösen annak 4. cikke (2) bekezdésére,
   mivel:
   
               (1)
            
            
               Az 577/98/EK rendelet 4. cikke (2) bekezdésével összhangban meg kell határozni a 2010., 2011. és 2012. évi ad hoc modulprogram elemeit.
            
         
               (2)
            
            
               A 2005/600/EK tanácsi határozattal elfogadott 2005–2008. évi foglalkoztatási iránymutatások (2), a nők és férfiak közötti egyenlőségre vonatkozó ütemterv (3) és a nemek közötti egyenlőségről szóló európai paktum (4) olyan intézkedések meghozatalára ösztönzi a tagállamokat, melyek által mindenki számára biztosítható a munka és a magánélet közötti helyesebb egyensúly kialakítása, mindenekelőtt a gyermekgondozás, az egyéb rászorulók számára fenntartott ápolási-gondozási intézmények, valamint a nők és férfiak számára egyaránt igénybe vehető szülői szabadság terén. A közelmúltban meghozott, e területet érintő politikai intézkedések hatásának vizsgálata érdekében alapvető jelentőségű lenne, hogy a 2010. évi ad hoc modul keretében e vonatkozásban is sor kerüljön adatgyűjtésre.
            
         
               (3)
            
            
               A fogyatékkal élők esélyegyenlőségéről szóló 1999. június 17-i tanácsi állásfoglalás (5) rámutat arra, hogy a fogyatékkal élők munkaerő-piaci helyzetére vonatkozóan szükség van egy átfogó és összehasonlítható adatállományra. Ezen felül figyelemmel kell kísérni a fogyatékkal élők esélyegyenlőségéről szóló bizottsági európai cselekvési terv (6) megvalósítását is, melynek központjában a fogyatékkal élők aktív társadalmi integrációja áll. Ezért ezen adatok gyűjtését a 2011. ad hoc modul keretében meg kell valósítani.
            
         
               (4)
            
            
               Átfogó és összehasonlítható adatokra van szükség a munkából a nyugdíjba történő átmenet vonatkozásában, hogy figyelemmel lehessen kísérni az európai foglalkoztatáspolitikai stratégia, valamint az Európai Tanács 2001. decemberi laekeni ülése által a nyugdíjak területén elindított nyílt koordinációs módszer közös célkitűzéseinek megvalósítása terén történt előrehaladást. Mindkét program prioritásnak tekinti az aktív öregkor előmozdítását, és a munkában töltött idő meghosszabbítását. Ezért a 2012. évi ad hoc modul keretében meg kell valósítani az idősebb munkavállalók munkaerő-piaci helyzetére vonatkozó, valamint a munkaerő-piaci részvételüket és az onnan történő átmenetet befolyásoló tényezők gyűjtését.
            
         
               (5)
            
            
               A 2006. évtől kezdve az adattovábbításhoz használandó kódolásra és a strukturális változókra vonatkozó adatok gyűjtéséhez szükséges részminták használatára vonatkozóan a közösségi munkaerő mintavételes felmérésének megszervezéséről szóló 577/98/EK tanácsi rendelet végrehajtásáról szóló, 2005. március 15-i 430/2005/EK bizottsági rendelet (7) felsorolja az ad hoc modulokkal kapcsolatos adatgyűjtés során a mintára vonatkozóan használandó jellemzőket.
            
         
               (6)
            
            
               Az e rendeletben előírt intézkedések összhangban állnak a 89/382/EGK, Euratom tanácsi határozattal létrehozott statisztikai programbizottság véleményével (8),
            
         ELFOGADTA EZT A RENDELETET:
   1. cikk
   A munkaerő mintavételes felmérésére vonatkozó 2010., 2011. és 2012. évi ad hoc modulprogram a mellékletben meghatározottak szerint elfogadásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   
      Ez a rendelet teljes egészében kötelező és közvetlen alkalmazandó valamennyi tagállamban.
      Kelt Brüsszelben, 2008. április 23-án.
      
         
            a Bizottság részéről
         
         Joaquín ALMUNIA
         
         
            a Bizottság tagja
         
      
   
   
      (1)  HL L 77., 1998.3.14., 3. o. A legutóbb az 1372/2007/EK európai parlamenti és tanácsi rendelettel (HL L 315., 2007.12.3., 42. o.) módosított rendelet.
   
      (2)  HL L 205., 2005.8.6., 21. o.
   
      (3)  A 2006. március 1-jén elfogadásra került közlemény: COM(2006) 0092 végleges.
   
      (4)  A brüsszeli Európai Tanács elnökségi következtetései (2006. március 23–24.).
   
      (5)  HL C 186., 1999.2.7., 3. o.
   
      (6)  COM(2003) 0650.
   
      (7)  HL L 71., 2005.3.17., 36. o. A legutóbb a 973/2007/EK rendelettel (HL L 216., 2007.8.21., 10. o.) módosított rendelet.
   
      (8)  HL L 181., 1989.6.28., 47. o.
   
      MELLÉKLET
      MUNKAERŐ-FELMÉRÉS
      Az ad hoc modulok több éves programja
      1.   A MUNKA ÉS A CSALÁDI ÉLET ÖSSZEEGYEZTETÉSE
      A változók listája: 2008 decemberéig kell meghatározni.
      Bázisidőszak: 2010.
      Érintett tagállamok és régiók: Mind.
      Minta: A mintának meg kell felelnie a 430/2005/EK bizottsági rendelet I. mellékletének 4. pontjában meghatározott követelményeknek.
      Az eredmények továbbításának határideje: 
      2.   FOGYATÉKOS SZEMÉLYEK FOGLALKOZTATÁSA
      A változók listája: 2009 decemberéig kell meghatározni.
      Bázisidőszak: 2011.
      Érintett tagállamok és régiók: Mind.
      Minta: A mintának meg kell felelnie a 430/2005/EK bizottsági rendelet I. mellékletének 4. pontjában meghatározott követelményeknek.
      Az eredmények továbbításának határideje: 
      3.   A MUNKÁBÓL A NYUGDÍJBA TÖRTÉNŐ ÁTMENET
      A változók listája: 2010 decemberéig kell meghatározni.
      Bázisidőszak: 2012.
      Érintett tagállamok és régiók: Mind.
      Minta: A mintának meg kell felelnie a 430/2005/EK bizottsági rendelet I. mellékletének 4. pontjában meghatározott követelményeknek.
      Az eredmények továbbításának határideje: